Bolesť hrdla
Dobrý veče, chcem sa spýtať na pravej strane ma bolia mandle a ťažko sa mi hľta, horúčky nemám chvála Bohu,ale aj pravé ucho ma od toho bolieva akokeby kameň mi bol v krku, ďakujem za odpoveď
Dobrý deň,
ďakujeme za Vašu otázku.
Na silnú bolesť hrdla a prípadný zápal mandlí vám odporúčam kombinovať pastilky na cmúľanie Dorithricin so sprejom Jox. Liek
Dorithricin
obsahuje lokálne pôsobiace antibiotikum, antiseptikum proti mnohým baktériam a zložku na zmiernenie bolesti. Používa sa na liečbu zápalu a bolesti hrdla spojenej s bolestivým prehĺtaním a na liečbu zápalu ústnej dutiny, hrtana, hltana a ďasien vyvolaného baktériami. V prípade dospelých sa odporúča nechať pomaly rozpustiť v ústach 1-2 pastilky každé 2-3 hodiny.
Sprej
Jox
je liek s dezinfekčným a protizápalovým účinkom. Používa sa okrem iného aj pri angínach, zápaloch hltana a/alebo mandlí. Je vhodný aj ako podporná liečba pri súbežnej liečbe antibiotikami. Aplikuje sa priamo na postihnuté miesto (hrdlo, mandle) 1-3 vstreknutia 2-4x denne. Medzi jednotlivými aplikáciami musí byť odstup aspoň 4 hodiny. Tento liek však nie je vhodný pre ľudí so zvýšenou funkciou štítnej žľazy a vážnou poruchou funkcie obličiek. Po každom použití spreju alebo pastiliek je nevyhnutné nejesť a nepiť aspoň 20 minút.
Na zmierne silnej bolesti je možné užívať aj lieky s účinnou látkou
paracetamol
alebo
ibuprofén
.
Zároveň odporúčam posilnenie imunitného systému. Z vitamínov majú význam najmä selén, zinok, vitamín C, D spolu s K2, vitamíny skupiny B v dostatočných dávkách. Doplniť si ich viete okrem výživových doplnkov aj konzumáciou potravín bohatých na tieto vitamíny. Ďalším obľúbeným stimulátorom imunitného systému sú beta glukány. Sú to jedinečné komplexné polysacharidy, prirodzene sa vyskytujúce v bunkovej stene baktérií, kvasiniek, húb, rias a rastlín. Dokážu optimalizovať funkcie imunitného systému do normálnej a prirodzenej úrovne, vďaka čomu je telo schopné brániť sa pred infekciami efektívnejšie. Bol u nich preukázaný účinok imunostimulačný, protizápalový, antimikrobiálny, protinádorový, antidiabetický a hepatoprotektívny. Medzi výživové doplnky s ich obsahom patrí
ArkoDEFENSES Adult
, s ktorým mám veľmi dobré skúsenosti. Obsahuje živé bakteriálne kultúry (Lactobacillus paracasei, Lactobacillus plantarum, Lactobacillus rhamnosus a Lactobacillus acidophilus), betaglukán, kolostrum, vitamín D, zinok a selén. Je to intenzívna 7-dňová kúra, ktorú v prípade opakovaných infekcií odporúčam zopakovať 3x po sebe s mesačným odstupom medzi jednotlivými kúrami.
Dôležitou podporou imunity je tiež správne fungujúci tráviaci systém, kvalitná strava, pitný režim, dostatok pohybu a celkový zdravý životný štýl.
Ak nenastane zlepšenie príznakov ochorenia do 3 dní, prípadne sa pridružia iné ťažkosti, je potrebné navštíviť lekára.
Prajem skorú úľavu od ťažkostí.
S pozdravom
PharmDr. Veronika Kiabová